
Médiaszövegek elemzése
Nagy Orsolya
orsolya.nagy47@gmail.com; nagy.orsolya@arts.unideb.hu
Szerda 08.00–10.00; INYK 20-as terem (DExam épület)
Csütörtök 16:00–18:00; fszt. 56.

A kurzus leírása

A Médiaszövegek elemzése szeminárium célja, hogy a hallgatók megismerkedjenek a különböző médiaszövegek értelmezéséhez és elemzéséhez szükséges alapvető fogalmakkal és módszerekkel, valamint képessé váljanak ezek önálló alkalmazására.

A félév első felében az elméleti és módszertani alapok megismerése mellett közös órai elemzések segítségével gyakoroljuk az egyes megközelítések alkalmazását. A közös elemzés tárgya a Disney Percy Jackson és az olimposziak (2023) c. sorozatának első évadja: az epizódokat a félév során különböző elemzési szempontok és módszerek mentén vizsgáljuk.

A félév második felében fokozatosan az önálló elemzői munkára terelődik a fókusz: a hallgatók egy általuk választott médiaszöveget vizsgálnak meg egy világosan meghatározott kutatási kérdés és elemzési szempontrendszer alapján, majd eredményeiket szóbeli referátum és szemináriumi dolgozat formájában mutatják be.


Követelmények

A jegyszerzés feltétele: zárthelyi dolgozat a félév első felének anyagából, illetve szóbeli referátum és szemináriumi dolgozat egy szabadon választott médiaszöveg elemzéséből. Feltétel továbbá a rendszeres órai jelenlét (csak három hiányzás megengedett), az órai feladatok elvégzése, illetve a határidők (kiselőadás megtartása, dolgozat leadása) pontos betartása. A határidők elmulasztása befolyásolja a félév végi érdemjegyet.

A dolgozat formai és tartalmi követelményei:
- min. 5000 karakter, 12-es betűméret, másfeles sorköz;
- a témaválasztás rövid indoklása, a kutatói kérdés megfogalmazása, az elemzési szempontok kijelölése; az elemzés eredményeinek, tapasztalatainak összefoglalása

A szemináriumi dolgozat benyújtási határideje december 20. 23:59!
A benyújtás emailben történik: orsolya.nagy47@gmail.com

[bookmark: _Hlk238385750]A félév során óráról órára elvárt a Disney Percy Jackson és az olimposziak (2023) c. sorozat első évadjának egy-egy epizódjának megtekintése, közös órai elemzése. Az epizódok megtekintését az oktató óra eleji tesztekkel ellenőrizheti.


Témakörök

1. Szeptember 9-10. – Orientációs óra
2. Szeptember 16-17. – Média- és kultúrakutatás [1. rész a sorozatból]
3. Szeptember 23-24. – Tartalomelemzés és szemiotikai elemzés [2. rész a sorozatból]
4. Szeptember 30. – Október 1. – Az elbeszélés-elemzés modelljei 1. [3. rész a sorozatból]
5. Október 7-8. – Az elbeszélés-elemzés modelljei 2. [4. rész a sorozatból]
6. Október 14-15. – Kódok, paratextusok. Ideológiai megközelítések. [5-6. rész a sorozatból]
7. Október 28-29. – Tipológiai megközelítések: műfaji elemzés, szerzői kutatás, sztárkutatás [7-8. rész a sorozatból]
8. November 4-5. – Zárthelyi dolgozat
9. November 11-12. – A referátumok témáinak véglegesítése
10. November 18-19. – Referátumok, elemzések
11. November 25-26. – Referátumok, elemzések 
12. December 2-3. – Referátumok, elemzések
13. December 9-10. – A félév lezárása; várható féléves jegy és javító időpont megbeszélése


AI-használatra vonatkozó szabályok

A kurzus keretében generatív mesterséges intelligencián alapuló eszközök (pl. ChatGPT, Gemini) korlátozottan, a kari szabályozással összhangban használhatók. Az AI használata nem helyettesítheti a hallgató saját kutatói, elemzői és szövegalkotói munkáját.

Megengedett AI-használat például:

· lehetséges témák, kutatási kérdések vagy elemzési szempontok ötletelése;
· a hallgató saját ötleteinek rendszerezése és a szemináriumi dolgozat szerkezetének átgondolása;
· nyelvtani, helyesírási és központozási hibák ellenőrzése.

Nem megengedett:

· médiaszövegek AI-val történő elemzése vagy értelmezése a hallgató saját elemzői munkája helyett;
· AI által generált elemzések, értelmezések, bekezdések vagy más szövegrészek saját munkaként történő benyújtása;
· a szemináriumi dolgozat vagy referátum szövegének AI-val történő megíratása vagy érdemi újrafogalmaztatása.

A kurzus célja az önálló médiaszöveg-elemzési készségek fejlesztése, ezért a beadott dolgozatnak és a szóbeli referátumnak minden esetben a hallgató saját megfigyeléseit, értelmezését és érvelését kell tükrözniük. Amennyiben a benyújtott munka szerzőségével vagy az AI-használat módjával kapcsolatban kérdés merül fel, az oktató kérheti a hallgatót az elemzés, az érvelés vagy a felhasznált források szóbeli ismertetésére.

Hivatkozások

E-learning: https://elearning.unideb.hu/course/view.php?id=10121

